د ترینکوټ ښار اړوند د توري سيمې يو اوسېدونکي احمدالله ازادي راډيو ته داسې وویل: "اوس هم داسې ډېر خلک شته چې نشه‌يي مواد پټ خرڅوي، خو لکه پخوا ښکاره‌يې نه‌خرڅوي۔ زموږ غوښتنه دا ده چې لومړی معتادین راټول کړي او بيا يې د درملنې لپاره روغتیايي مرکزونو ته يوسي او بله غوښتنه مو دا ده چې بايد د نشه‌يي موادو پلورونکي يا ساقيان ونيسي، که دا کار وشي، څوک به نشه‌يي مواد نه‌شي خرڅولای او زموږ ځوانان به له دې عمل څخه وژغورل شي۔"

د توري سیمه په ترینکوټ ښار پورې تړلې او د دې ښار شمال ختیځ ته پرته ده چې د نشه‌يي موادو د پلورونکو ډېر مرکزونه په همدې سيمه کې دي او ډېر خلک شکايت ځینې کوي۔

د ارزګان ولایت یو شمېر نور اوسېدونکي بیا وايي چې تر څو د کوکنارو د کښت مخه نه‌وي نیول شوي، د نشه‌يي موادو د پلورونکو او اعتیاد مخه نيول به هم ګران کار وي۔

د دې راپور غږیزه بڼه د لاندې لېنک په کېکاږلو سره اورېدلی شئ